Uznesenie Krajského súdu Bratislava sp. zn. 9Sd/90/2011 z 29. 10. 2012
Uznesenie Krajského súdu Bratislava z 29. októbra 2012, sp. zn. 9Sd/90/2011, ECLI:SK:KSBA:2012:1011201750.1
Súd: Krajský súd Bratislava
Spisová značka: 9Sd/90/2011
ECLI: ECLI:SK:KSBA:2012:1011201750.1
Dátum vydania: 29. 10. 2012
Forma: Uznesenie
Text rozhodnutia
Súd: Krajský súd Bratislava Spisová značka: 9Sd/90/2011 Identifikačné číslo súdneho spisu: 1011201750 Dátum vydania rozhodnutia: 30. 10. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1011201750.1 Uznesenie Krajský súd v Bratislave v právnej veci navrhovateľky O.. F. X., bytom X. Č.. X, XXX XX O., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka vo svojom podaní zo dňa 15.8.2011 žiadala preskúmať rozhodnutie odporkyne č. XXX XXX XXXX zo dňa 29.7.2011 z dôvodu nesúhlasu s dátumom vzniku invalidity a žiadala o spätné vyplatenie invalidného dôchodku k 24.5.2008. Odporkyňa rozhodnutím č. XXX XXX XXXX zo dňa 29.7.2011 podľa § 70 ods. 1 a § 82 zákona č. 461/2003 Z.z. o sociálnom poistení v znení neskorších predpisov priznala invalidný dôchodok od 3.5.2011 v sume XXX,XX eur mesačne. Odporkyňa rozhodnutím č. XXX XXX XXXX zo dňa 24.11.2011 podľa § 112 ods. 1 zákona č. 461/2003 Z.z. o sociálnom poistení v znení neskorších predpisov zrušila napadnuté rozhodnutie a rozhodnutím č. XXX XXX XXXX zo dňa 22.11.2011 podľa § 70 ods. 1 a § 82 zákona č. 461/2003 Z.z. o sociálnom poistení v znení neskorších predpisov priznala invalidný dôchodok od 24.5.2008 v sume X XXX,- Sk mesačne, ktorý podľa § 82 zákona č. 461/2003 Z.z. o sociálnom poistení postupne zvyšovala a od 1.1.2011 jej patrí invalidný dôchodok v sume XXX,XX eur mesačne, čím navrhovateľke celkom vyhovela. Podľa § 250o Občianskeho súdneho poriadku (ďalej len O.s.p.), ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. 2 Poučenie: Proti tomuto uzneseniu je možné podať odvolanie do 15 dní odo dňa jeho doručenia cestou Krajského súdu v Bratislave na Najvyšší súd Slovenskej republiky, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011201750.1 (dáta aktuálne k 14. 11. 2026). Záväzné je znenie zverejnené súdom.




